 Echipa Norvegiei de handbal pe plajă a fost amendată pentru că a refuzat să joace în bikini.
Echipa feminină a Norvegiei de handbal pe plaja a fost amendată cu 1.500 de euro. Jucătoarele nu au vrut să joace în bikini, ci în pantaloni scurţi, pentru că aşa se simt mai confortabile.
Echipa feminină a Norvegiei de handbal pe plaja a fost amendată cu 1.500 de euro, după ce jucătoarele au refuzat să poarte bikini, relatează Sky News.Echipa a cerut aprobarea Federaţiei Europene de Handbal pentru a juca în pantaloni scurţi, dar li s-a comunicat că o încălcare a regulilor aduce de la sine sancţiuni financiare.Norvegiencele au decis, în schimb, să nu respecte regulile şi să poarte pantaloni scurţi.Echipa naţională a Norvegiei de handbal pe plajă a refuzat să joace în bikini. Foto: Twitter"Prima oară ni s-a spus că este o amendă de 50 de euro de persoană pe meci, ceea ce ne-ar fi adus o amendă de 4.850 de euro. Am acceptat. Totuşi, chiar înainte de meci am fost anunţate că vom fi descalificate dacă vom juca aşa. Aşa că am jucat în bikini", a declarat Katinka Halvik, căpitanul echipei naţionale.Preşedintele federaţiei norvegiene de handbal, Kare Geir Lio, le-a luat apărarea jucătoarelor."Bineînţeles că vom plăti orice amendă. Cel mai important este ca jucătoarele să se simtă confortabile în echipamentul lor", a declarat preşedintele federaţiei.